Ужо некалькі тыдняў на граніцы Літоўскай ССР было неспакойна. А ў апошнія дні напружанне павісла ў паветры, нібы навальнічная хмара. 3 нейкім асаблівым хваляваннем і прадчуваннем бяды салдат тэрміновай службы Вярэнік заступіў на свой баявы пост. Аднак у тое, што пачнецца вайна, не верылася. Калі табе ўсяго дваццаць, цяжка ўявіць сабе, што заўтра можа і не наступіць. Каля дзвюх гадзін ночы ў неба ўзвіліся сігнальныя ракеты. На мяжы пачалося шавяленне, узняліся самалёты, а потым грымнулі ўзрывы... Аляксандр Вярэнік паспеў далажыць камандзіру: "Немцы перайшлі граніцу! Вайна. Ён быў адным з тых, каму давялося першым сутыкнуцца з ворагам. Наступіла раніца 22 чэрвеня 1941 года.